Source: http://old.roznava.sk/sk/--54-5975-pp-roznava--plan-verejnych-a-spolocnych-zariadeni-a-opatreni--polne-cesty
Timestamp: 2019-09-23 07:16:01+00:00
Document Index: 7419555

Matched Legal Cases: ['§ 5', '§ 13', '§ 3', '§ 120', '§ 61', '§ 61', '§ 61', '§ 61', '§ 61']

Mesto ROŽŇAVA | oficiálne stránky mesta | Úradná tabuľa | PPÚ Rožňava – Plán verejných a spoločných zariadení a opatrení – Poľné cesty
Číslo: 5043/2014-50226-VYST
V Rožňave dňa 26. 9. 2014
Oznámenie o začatí konania o predĺžení platnosti stavebného povolenia a termínu ukončenia stavby
Okresný úrad Rožňava, pozemkový a lesný odbor, Šafárikova 71, 048 01 Rožňava podal dňa 8. 9. 2014 na tunajší špeciálny stavebný úrad žiadosť o predĺženie platnosti stavebného povolenia na stavbu „PPÚ Rožňava – Plán verejných a spoločných zariadení a opatrení – Poľné cesty“, stavebné objekty SO 01 „Cesta C17“ a SO 02 „Cesta C19 (ďalej len „stavba“) na pozemkoch v katastrálnom území Rožňava parc. č. KN-C 7492 a 7673 vo vlastníctve Mesta Rožňava, zapísané na LV č. 5716. Stavebné povolenie bolo vydané Mestom Rožňava ako príslušným špeciálnym stavebným úradom pod číslom 1270/2010-03 dňa 7. 6. 2010, právoplatné dňa 17. 7. 2010. Platnosť stavebného povolenia bola predĺžená rozhodnutím číslo 2890/2012-33868-VYST zo dňa 2. 7. 2012, právoplatné dňa 3. 8. 2012. Stavba bola povolená pre stavebníka Ministerstvo pôdohospodárstva a rozvoja vidieka SR, Dobrovičova 12, 812 66 Bratislava.
Žiadateľ zároveň požiadal o predĺženie termínu ukončenia stavby do 12/2016.
Projekt pozemkových úprav rieši vybudovanie cestnej siete – spevnených bezprašných poľných ciest asfaltobetónových, ktoré zabezpečia prístup k novým pozemkom.
SO 01 Cesta C17 km 0,000 – km 0,360 77 – začína odbočením zo štátnej cesty I/50 na juhovýchodnom okraji mesta Rožňava, pokračuje smerom na sever a končí pred vstupom do miestneho družstva. Poľná cesta C17 bude jednopruhová obojsmerná poľná cesta kategórie P4/30 s výhybňou. Šírka vozovky v priamej časti bude 3,0 m, v oblúkoch sa vozovka rozšíri v závislosti od polomeru oblúka. Po oboch stranách vozovky budú nespevnené krajnice šírky 2 x 0,50 m, zahumusované a zatrávnené. Vozovka bude mať živičný kryt z asfaltového betónu. Os cesty C17 sleduje trasu jestvujúcej štrkom spevnenej poľnej cesty. V km 0,003 14 sa ruší jestvujúci priepust DN400, namiesto neho bude v km 0,003 50 rúrový priepust DN600 dĺžky 15 m z rúr železobetónových, hrdlových. Priekopa za priepustom bude z betónových tvárnic. Pred križovatkou so štátnou cestou I/50 sa osadí dopravná značka P 2 „Stoj, daj prednosť v jazde!“.
SO 02 Cesta C19 km 0,000 – km 1,183 34 – začína odbočením zo štátnej cesty I/50 na juhovýchodnom okraji mesta Rožňava, pokračuje smerom na juh a končí na hranici katastra Rožňava niekoľko metrov za križovaním s Hanáckym potokom. Poľná cesta C19 bude jednopruhová obojsmerná poľná cesta kategórie P4/30 s dvoma výhybňami. Šírka vozovky v priamej časti bude 3,0 m, v oblúkoch sa vozovka rozšíri v závislosti od polomeru oblúka. Po oboch stranách vozovky budú nespevnené krajnice šírky 2 x 0,50 m, zahumusované a zatrávnené. Vozovka bude mať živičný kryt z asfaltového betónu. Os cesty C19 sleduje trasu jestvujúcej poľnej cesty. V km 0,004 27 sa ruší jestvujúci priepust DN400, namiesto neho bude v km 0,004 40 rúrový priepust DN600 dĺžky 13,85 m z rúr železobetónových, hrdlových. Priekopa za priepustom bude z betónových tvárnic. Pred križovatkou so štátnou cestou I/50 sa osadí dopravná značka P 2 „Stoj, daj prednosť v jazde!“.
Mesto Rožňava ako príslušný správny orgán podľa § 5 a § 13 ods. 5 zákona č. 369/1990 Zb. o obecnom zriadení v znení neskorších predpisov a ako príslušný špeciálny stavebný úrad podľa § 3a ods. 4 zákona č. 135/1961 Zb. o pozemných komunikáciách v znení neskorších predpisov (cestný zákon), v nadväznosti na § 120 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“), v súlade s § 61 ods. 1 stavebného zákona oznamuje začatie konania a súčasne v zmysle § 61 ods. 2 stavebného zákona upúšťa od miestneho zisťovania pretože podklady, za ktorých bolo stavebné povolenie vydané zostali nezmenené.
Účastníci konania môžu podľa § 61 ods. 3 stavebného zákona svoje námietky a pripomienky uplatniť najneskôr do 31. októbra 2014, inak k nim nebude prihliadnuté. V rovnakej lehote môžu oznámiť svoje stanoviská dotknuté orgány, inak podľa § 61 ods. 5 stavebného zákona sa má za to, že ich stanoviská sú kladné. Do podkladov rozhodnutia možno nahliadnuť na Mestskom úrade v Rožňave, Šafárikova 29, Rožňava (3. poschodie, kancelária č. 307).
Toto oznámenie má povahu verejnej vyhlášky podľa § 61 ods. 4 stavebného zákona. Toto oznámenie musí byť vyvesené po dobu 15 dní na úradnej tabuli mesta.
© Mesto Rožňava, 8. 10. 2014 Alena Šikúrová - Odbor výstavby, ÚP, ŽP a PK, Mestský úrad v Rožňave